Alpujarra de la Sierra

Alpujarra de la Sierra estas vilaĝo kaj municipo de la Aŭtonoma Komunumo Andaluzio, en la provinco Granada, sude de Hispanio. Estas en la nordcentra parto de la Alpujarra Granada, je 108 km de la provinca ĉefurbo. Ĝi formiĝis per la unuigo en 1971 de Mecina Bombarón kaj Yegen. Limas kun la municipoj Lanteira, Válor, Ugíjar, Cádiar kaj Bérchules.

La nuna municipo estas formata de la urbaj kernoj Mecina Bombarón, Yegen kaj Golco, krom la domaro Montenegro. Ĉiuj kernoj de la municipo estas orientataj sude, al maro, kvazaŭ balkonoj, apartigitaj unu de aliaj per ravinoj plenplenaj je vegetaĵaro. Granda parto de la municipa teritorio apartenas al la Nacia Parko Sierra Nevada.

Lokano de Mecina Bombarón estis Abén Aboo, lasta Reĝo de Las Alpujarras kiu sukcedis Aben Humeya en la ribelo de moriskoj de la 24a de decembro 1568. 

La angla verkisto Gerald Brenan loĝis longajn periodojn en la submunicipo Yegen en la unua duono de la 20a jarcento; tio inspiris lin por verki Al sur de Granada, en la origina angla South from Granada: Seven Years in an Andalusian Village (Sude de Granado: sep jaroj en andaluzia vilaĝo, 1957), kio insiris la filmon Al sur de Granada (2003).

En la 1980-aj jaroj estis 1600 loĝantoj, post elmigrado restas iomete malpli ol milo.

Kategorio:Municipoj de Andaluzio
Kategorio:Geografio de Andaluzio